ועדת הכספים, כנסת 17, פרוטוקול מספר 717, 2008-04-01 11:15

סטס מיסז'ניקוב: זה כבר היה מבחינתי תקדים מעולה.

סטס מיסז'ניקוב: לכן אמרתי – 15 מיליון, ונשכנע את הבנקים להשלים את היתרה.

סטס מיסז'ניקוב: מה קורה היום?

סטס מיסז'ניקוב: איפה משרד השיכון?

סטס מיסז'ניקוב: האם מילתו של השר שרירה וקיימת?

אוריאל לוין: אני ממשרד השיכון.

אוריאל לוין: גם שר השיכון וגם מנכ"ל משרד השיכון הבינו שמשרד האוצר יעביר למשרד השיכון 15 מיליון שקל לנושא.

אוריאל לוין: לחלק מהנוכחים אולי שר האוצר אמר את זה.

סטס מיסז'ניקוב: לא.

סטס מיסז'ניקוב: לאף אחד.

סטס מיסז'ניקוב: אולי לשר השיכון.

אוריאל לוין: לחלק מהנוכחים פה הודיע שר האוצר שהוא יעביר למשרד השיכון 15 מיליון שקל.

אוריאל לוין: בישיבה שקיימנו אתמול עם אגף התקציבים הם אמרו שהם לא מכירים בהחלטה הזו.

סטס מיסז'ניקוב: אדוני.

סטס מיסז'ניקוב: מעל דוכן הכנסת, שר השיכון, שיש לו תקציב של 4.5 מיליארד שקל, אומר שהוא יעביר לטובת הרוכשים.

סטס מיסז'ניקוב: שאיבדו את כל כספם ואת הבית, והם צריכים לשלם את שכר הדירה- 15 מיליון שקל מתוך 25 מיליון שדרשה ועדת הכספים.

סטס מיסז'ניקוב: האם הוא עומד בזה, בלי קשר לממשלה?

סטס מיסז'ניקוב: הוא שר השיכון והוא האחראי על הרוכשים.

סטס מיסז'ניקוב: האם הוא יעמוד במילה שלו?

סטס מיסז'ניקוב: האם הוא יעביר את הסכום לטובת הרוכשים?

סטס מיסז'ניקוב: או שהוא ישאיר אותם שוב חסרי כל?

אוריאל לוין: משרד השיכון העביר כבר חלק מהכספים לטובת בדיקות של הכונס, העביר 4 מיליון שקל - -

קריאות: על מה אתם מדברים?

קריאות: חכמי חלם.

יעל ליצמן: רבותיי, די.

יעל ליצמן: אתם מקלקלים לעצמכם.

סטס מיסז'ניקוב: השר הבטיח, מעל במת הכנסת שהוא יעביר כסף לטובת הרוכשים.

סטס מיסז'ניקוב: איפה הכסף?

אוריאל לוין: שר השיכון התבסס על הודעת שר האוצר שהוא יעביר למשרד השיכון.

אוריאל לוין: 15 מיליון שקל.

סטס מיסז'ניקוב: זה לא נשמע רציני, אדוני.

סטס מיסז'ניקוב: אני, בכוונה אז – לא רציתי לערב את אגף התקציבים.

סטס מיסז'ניקוב: משרד השיכון שולט על 4 מיליארד שקל תקציב.

חיים אורון: שקל הם לא יכולים להזיז בלי אגף התקציבים.

סטס מיסז'ניקוב: שיזיז.

סטס מיסז'ניקוב: ואחר כך יתחשבן.

סטס מיסז'ניקוב: כרגע אין כסף?

אוריאל לוין: כרגע אין כסף.

ראובן ריבלין: אני אתן פרטים שידועים לי באופן אישי, ולא מפי השמועה.

ראובן ריבלין: דברים שחוויתי בעצמי.

ראובן ריבלין: כאשר פרצה מחלוקת קשה בין יושב ראש הוועדה שעושה שליחות חשובה בנושא שבו היה כשל לאומ, לאחר שנוכחנו מפי עורך הדין מולכו שאכן הבנקים מבינים את גודל אחריותם, ואת הצורך בהשתתפותם, וגם את ההבנה של הרוכשים שגם הם יצטרכו לשאת במקצת הסבל הנוסף שבא על כל הסבל שהם נושאים בו לבדם בגין המפולת של "חפציבה".

ראובן ריבלין: פעם הייתי במפלגה אחת אתו, בתנועה אחת אתו, פעם היינו אפילו חברים.

ראובן ריבלין: זאת אומרת, לא ראיתי שום עכבה לא לדבר אתו – ואמרתי לו שנדמה לי שהוא טועה טעות חמורה בהתייחסותו, והתנהלותו כלפי - -

קריאה: מי זה "הוא"?

קריאה: שר האוצר?

ראובן ריבלין: כאשר דיברתי עלי, לא בזלזול, על חברי זאב בוים,שהיום הוא שר השיכון.

ראובן ריבלין: אמרתי לו שאני חושב שהוא טועה בכל מה שקשור להתייחסותו ליוזמת יושב ראש ועדת הכספים ואמרתי לו שאני חושב שהוא צריך להיענות ולומר שבאמת הוא רוצה להיות גם בין אותם אלה אשר יביאו לידי מצב שבו יוכלו אותם נפגעים לצאת ולא כל תאוותם בידם, אבל כל מה שמגיע להם יגיע, בסופו של דבר, אליהם.

ראובן ריבלין: אם כי גם הם משלמים מחיר, ומחיר לא קל.

ראובן ריבלין: שר השיכון הבין את העניין ואמר שהוא ישקול את זה.

ראובן ריבלין: אמרתי לו: תהיה אתה הפטרון של האנשים האלה.

ראובן ריבלין: יותר ממה שיושב ראש ועדת הכספים צריך לעשות את זה.

ראובן ריבלין: אני חושב שחובתנו הציבורית להכיר כאשר יש איזשהו מצב שבו יש כשל לאומי.

ראובן ריבלין: אנחנו צריכים לבוא ולמצוא איזה שהם פתרונות.

ראובן ריבלין: הוא בהחלט אמר שהוא ישקול את העניין.

ראובן ריבלין: חבר הכנסת ליצמן שהיה שותף לדיונים שלי עם שר השיכון לא הסיר את הצעתו לאי אמון בגין "חפציבה" ואכן, שר השיכון מצא מקום בתשובה מעל במת הכנסת בתשובה לאי האמון מטעם "יהדות התורה" לומר שהוא יראה לנכון באמת איך הממשלה תוכל גם היא לעזור.

ראובן ריבלין: הוא אמר שהוא ידבר עם שר האוצר ושהוא חושב שתימצא דרך.

יעל ליצמן: אמרת שהוא ירד באמצע הדיון - --

ראובן ריבלין: אני מגיע לדבר העיקרי.

ראובן ריבלין: גם דיברנו על כך שכדאי שהוא ייפגש עם המנהל המיוחד, עו"ד מולכו, לקבל פרטים מדויקים על השתתפות הבנקים.

ראובן ריבלין: ואכן, כמובן הדבר נשאר לרצונו ולשיקולו אבל מעל במת הכנסת שמענו הצהרה אחראית וגם חיובית ליוזמתו של יושב ראש ועדת הכספים.

ראובן ריבלין: הואיל ושר השיכון גם רמז לי שאין ביכולתו לעשות זאת מבלי שר האוצר, מבחינת הכסף העומד לרשותו בתוך המערכת השיכונית, וגם מתוך כך שגם אם ירצה להעביר הוא צריך את אישור אגף התקציבים להעברה מתקציב לתקציב.

ראובן ריבלין: היחסים שלי עם שר האוצר אינם כפי היחסים שלי עם שר השיכון, יחסים משכבר הימים.

ראובן ריבלין: נזדמן לי לדון לגופו של עניין עם שר האוצר, והוא אמר שהוא רואה בחיוב רב את האפשרות להשתתף ב-15 מיליון.

ראובן ריבלין: אמרתי לו שאני אמסור זאת לחברי הכנסת ליצמן ואורון על מנת שלא תהיה שום אי הבנה.

ראובן ריבלין: אני מעיד פה דברים לא מפי השמועה, אלא מה שנאמר לי.

ראובן ריבלין: זאת אומרת, בצד הערכי הוא ראה בחיוב את האפשרות שהמדינה גם היא תשתתף.

ראובן ריבלין: הוא רצה לגמור זאת, ואכן שלחתי מייד את שר השיכון לשר האוצר.

ראובן ריבלין: וחבר הכנסת ליצמן כבר היה נוכח, כאשר שלושתנו נפגשנו.

ראובן ריבלין: חבר הכנסת חיים אורון נכנס אחרי זה, ומייד הכנסנו אותו לתמונה.

ראובן ריבלין: כל זאת עשינו מתוך ידיעתם של שני השרים, כששלושת חברי הכנסת האלה נמצאים בסוד העניין.

ראובן ריבלין: אני יודע שכאשר שר השיכון התעקש על נושאים של פרסטיג'ה, בחוקים שעברו כבר אתמול, ואשר לא נגדו בסופו של דבר אחד את השני, כאשר אנחנו הורדנו את אותם סעיפים אשר היו סעיפים שלא התקבלו על דעתנו.

ראובן ריבלין: זה יצר מצב שבאמת אגף התקציבים החל להתערב ולהתעניין.

ראובן ריבלין: היום אגף התקציבים מביע התנגדות חד משמעית ליוזמת שני השרים האלה –שר השיכון ושר האוצר, ששניהם הסכימו.

סטס מיסז'ניקוב: אגף התקציבים מביע התנגדות לשר הממונה עליו?

ראובן ריבלין: אני עכשיו אומר לך את הדברים כי ששמעתי מרם בלניקוב.

ראובן ריבלין: יש דבר שאני לא אגיד לך – מה אמר לי שר האוצר על ההתנגדות הזו.

ראובן ריבלין: אני לא רוצה להכשיל אותו.

ראובן ריבלין: אבל אני מאמין שגם אתמול, כשעבר חוק "חפציבה", שהוועדה יזמה, עמדתי מעל לדוכן בזמן ההודיות אמרתי שעד כאן

ראובן ריבלין: אנו פועלים אך שיש עבר שאנחנו לא יכולים לשכוח אותו, ושאני יודע ששר האוצר ער לעניין זה, והוא הביע אהדה גלויה לצורך של הממשלה גם להתערב בעניין זה, אמנם – במידה מעטה, של 15 מיליון.

ראובן ריבלין: שר האוצר הרים את ידו, שר האוצר הרים את ידו ועשה לי סימן שהוא מברך אותי על דבריי.

ראובן ריבלין: הצביע עם אצבעו כלפי מעלה.

סטס מיסז'ניקוב: אני רוצה לשאול את יעל, נציגת אגף התקציבים האם יכול להיות שהאגף מתנגד להחלטה של השר האחראי עליו?

יעל מבורך: בנושא חפציבה – למיטב ידיעתי, גם שר האוצר וגם ראש אגף התקציבים מתנגדים התנגדות עקרונית.

קריאות: - -

סטס מיסז'ניקוב: היה לך חיזיון שווא במליאה, אתמול, חבר הכנסת ריבלין.

ראובן ריבלין: אני מוכן לתת את עדותי באזהרה, כאילו נאמרה בבית המשפט – הוא התכוון לומר לי: כל הכבוד.

ראובן ריבלין: אני לוקח על עצמי אחריות פלילית שכל מילה שאמרתי היא מילה שכאילו נאמרה תחת אזהרה של שופט.

ראובן ריבלין: אני מציע, לאור כל מה שאמרתי כאן, לאחר שהעברנו את החוק שצופה פני עתיד – כדי שכל האנשים יידעו איפה מקומם, אני מציע ליושב הראש להזמין לכאן את שר האוצר ואת שר השיכון.

עופרה שוראקי: למה זה לא נעשה?

עופרה שוראקי: היום היינו צריכים לקבל תשובות.

סטס מיסז'ניקוב: הם לא יבואו.

סטס מיסז'ניקוב: אני אזמין את רענן דינור ואת בלינקוב – הם יבואו?

ראובן ריבלין: הם חייבים לבוא.

ראובן ריבלין: אני חושב ששר האוצר לא יכחיש, שכן גם בעיתון, ואני לא זוכר איזה עיתון, הוא אישר את דבריי, בעוד ששר השיכון הכחיש את אשר אמרתי.

ראובן ריבלין: אני מודיע לכם ששר האוצר אישר.

סטס מיסז'ניקוב: עד היום בבוקר לא ידענו שאותם 15 מיליון שקל שהשיכון התחייב מעל דוכן הכנסת להעביר – לא יועבר.

סטס מיסז'ניקוב: לא ידענו עד היום.

משה גפני: יש לזה פתרון – פתרון ליצמן.

עופרה שוראקי: המלחמות האלה – לא הגב שלנו.

עופרה שוראקי: עוד שבוע, עוד יום – לא נחזיק מעמד, נפשית, בריאותית וכלכלית.

עופרה שוראקי: אתם חייבים היום לעשות לזה סוף.

עופרה שוראקי: אנחנו רוצים לדעת איפה אנחנו עומדים.

עופרה שוראקי: 8 חודשים.

עופרה שוראקי: אנחנו כבר לא מסוגלים להחזיק עוד יום.

עופרה שוראקי: עוד שעה.

עופרה שוראקי: לדעת מה קורה.

עופרה שוראקי: מלחמות היוקרה האלה לא מעניינות אותנו.

עופרה שוראקי: שירתנו במדינה הזו, נתנו את כל כולנו, אנחנו אזרחים הגונים שמשלמים מסים ורוצים לדעת שתומכים בנו בעניין הזה.

עופרה שוראקי: בשביל מה באתי לפה היום?

קריאה: אנחנו בחרנו בזאב בוים כדי שהוא יישב על כיסאו.

קריאה: וזה מה שהוא נותן לנו, הוא מוחה את הדברים שלנו?

קריאה: איפה הפיקוח של משרד השיכון?

סטס מיסז'ניקוב: את המשכנתאות הקפיאו לכם?

עופרה שוראקי: לא.

מרים נחמיה: עד עכשיו לא קיבלתי תשובה.

קריאה: הם מוכנים להקפיא רק במועד הכניסה.

סטס מיסז'ניקוב: יש פה נציג של מזרחי – טפחות?

סטס מיסז'ניקוב: למה לא הקפאתם את המשכנתא?

ישראל מאור: נתנו הנחיה כן להקפיא את המשכנתאות.

ישראל מאור: שתיתן לי את הפרטים שלה וזה יוקפא מייד.

ישראל מאור: אין דבר כזה.

סטס מיסז'ניקוב: סליחה, למה לקח כל כך הרבה זמן לקחת ממנה את הפרטים, מאותה אישה, שאני רואה אותה לפחות פעם שישית אצלי בוועדה, ואתם שמעתם החלטה של הוועדה להקפיא את המשכנתאות לאלתר.

סטס מיסז'ניקוב: למה זה לוקח כל כך הרבה זמן?

קריאה: לאומי משכנתאות מוכנים להקפיא רק עם ריבית והצמדה.

קריאות: - - -

יעל ליצמן: זה בניגוד למה שדיברנו.

יעל ליצמן: 6 חודשים בלי ריבית ובלי הצמדה.

חיים אורון: פרוס קדימה.

חיים אורון: אל תמכרו לאנשים סיפורים.

יעל ליצמן: פרוס קדימה – כן.

יעל ליצמן: על ה- 6 חודשים האלה אין ריבית והצמדה.

קריאות: - - -

סטס מיסז'ניקוב: ועדת הכספים החליטה שהבנקים מקפיאים משכנתאות, בהסכמתכם.

סטס מיסז'ניקוב: לא ייתכן שאתם לא מקיימים החלטה שלכם, של הדירקטוריון שלכם, ושל ועדת הכספים.

סטס מיסז'ניקוב: לא יכול להיות כזה דבר.

סטס מיסז'ניקוב: לא יכול להיות שיושבת פה אישה, שאני רואה אותה לפחות בפעם השישית , יושבת פה באופן קבוע, ובטח המקרה שלה הוא לא המקרה היחיד, שאתם לא מקיימים את מה שוועדת הכספים החליטה, ומה שאתם התחייבתם לו.

סטס מיסז'ניקוב: זה פשוט לא יכול להיות כזה דבר.

עופרה שוראקי: 100 מיליון שקל הם הוציאו על חגיגות עלובות - -

סטס מיסז'ניקוב: עזבי את זה עכשיו.

סטס מיסז'ניקוב: אני לא מוכן לשמוע שהחלטה שאתם לקחתם על עצמכם – אתם לא מקיימים.

סטס מיסז'ניקוב: אין כזה דבר.

סטס מיסז'ניקוב: תעשו בדק בית, תפנו לסניפים, תבדקו איזה אנשים פנו אליכם ולא קיבלו מענה.

סטס מיסז'ניקוב: תעשו את העבודה.

סטס מיסז'ניקוב: אבל אל תשאירו אנשים שסובלים פה בגלל שיקולי יוקרה.

סטס מיסז'ניקוב: תעזרו להם.

משה גפני: למה אתה נותן ששני השרים האלה יהתלו בוועדה?

משה גפני: שיבואו לכאן.

יעל ליצמן: יש החלטה בוועדה , אדוני היושב ראש, וזה היה אתך ביחד – שאנחנו לא נעביר שום העברה תקציבית - -

סטס מיסז'ניקוב: בינתיים שום דבר לא עבר למשרד השיכון.

סטס מיסז'ניקוב: ההחלטה שרירה וקיימת אבל ברור שאם תהיה העברה למצוקה בצפון או לדירות נ"ר - -

יעל ליצמן: אז לכל כלל יש יוצא מן הכל.

יעל ליצמן: אבל היא הזכירה קודם את ה – 100 מיליון שקל לחגיגות - -

קריאה: - - -

יעל ליצמן: אני לא רואה אפשרות שאף אחד בוועדת הכספים יתמוך בהעברה של חגיגות המדינה אם לא יתנו לאנשים האלה- - -

סטס מיסז'ניקוב: זה כבר העברנו.

עופרה שוראקי: זה כן – אבל - -

סטס מיסז'ניקוב: אם היינו יודעים שזה מה שיקרה, תאמיני לי שגרוש לא היה עובר.

בועז בראל: אני ראש מטה רוכשי הדירות בירושלים והסביבה.

בועז בראל: אני מייצג כ- 800 רוכשי דירה מירושלים והסביבה.

בועז בראל: חשוב לומר בהקשר הזה שקיבלתי תלונות רבות בנוגע לבנק לאומי למשכנתאות, שהם מסרבים באופן קונסיסטנטי להקפיא, בעיקר בנק לאומי למשכנתאות.

בועז בראל: עם "מזרחי טפחות" היו בהתחלה בעיות ומקצת התלונות של בנק לאומי גם העברתי לפיקוח על הבנקים, שהם טוענים שהם כן מוכנים להקפיא, אבל במבחן התוצאה, כרגע- בנק לאומי מסרב להקפיא את המשכנתאות של עשרות רבות של רוכשי דירות, לרבות רכיב הריבית.

בועז בראל: הם מוכנים להקפיא את המשכנתא אבל לא את רכיב הריבית, וזאת – בניגוד להחלטת הוועדה.

סטס מיסז'ניקוב: יש פה נציג של בנק לאומי למשכנתאות?

בועז בראל: אני אתן לך בכתב את הרשימה של אותם רוכשים.

בועז בראל: דבר שני – אני כתבתי מכתב מסודר לשר זאב בוים וגם לחברי ועדת הכספים.

בועז בראל: יש כאן משהו שהוא צורמני במידה בלתי נסבלת.

בועז בראל: לא ייתכן שהמדינה בתקציב המדינה ל- 2008תמצא כ- 100 מיליון שקל לחגיגות ה- 60 למדינה, אבל לא תמצא סכום מינורי של 25 מיליון שקל כדי לשים קץ לסאגה המתמשכת הזו של פרשת "חפציבה" ולאפשר לאותם רוכשי דירות ליהנות מחגיגות ה- 60 למדינה.

בועז בראל: חשוב לי להדגיש שהמשמעות של 30% מקטע שלישי, שאותו ניתן לפתור באמצעות המימון של משרד הבינוי והשיכון, משמעותו בחלק גדול מהמקרים – עשרות אלפי שקלים שיושתו על כתפיהם של משפחות מעוטות יכולת.

בועז בראל: במקרה, למשל, של מרים נחמיה מדובר על כ - 200 אלף שקל.

בועז בראל: דבר שלישי – אני מקבל עדכונים מעורך הדין יצחק מולכו, המנהל המיוחד, על כך שיש התקדמות ניכרת עם חלק מהבנקים, למעט בנק הפועלים שנותר במריו ומסרב להתקדם על פי המתווה ולהגיע להסכמה, בניגוד לכל הבנקים.

קריאות: - - -

בועז בראל: בנוגע להפסקת המשכנתאות אני מדבר על בנק לאומי למשכנתאות.

סטס מיסז'ניקוב: פניתי לבנק מזרחי אבל אני פונה לכל הבנקים – מה שהוחלט פה בוועדה, בהסכמתכם – תיישמו.

בועז בראל: אני חייב להגיד לכם שאנשי השטח בסניפים on the record אומרים – ואני אשמח לתת לכם מקרים מתועדים, שאומרים להם: אנחנו לא מקפיאים את הריבית.

בועז בראל: אנחנו מוכנים לעשות גרייס של חצי שנה או מספר חודשי הקפאה, אבל ללא הקפאת הריבית.

סטס מיסז'ניקוב: אנחנו לא רוצים יותר לשמוע על מקרים שבנקים מסרבים ליישם מה שהוחלט פה בהסכמתם, בנושא של הקפאת משכנתאות עם ריבית, בפריסה, כמובן, מעבר לחצי שנה.

עודדה פרץ: אני מציעה שתבהיר לכולם בדיוק למה הכוונה ב "הקפאת הריבית".

עודדה פרץ: כל אחד מפרש את זה אחרת.

סטס מיסז'ניקוב: בסדר גמור, תגדירי את, בבקשה.

עודדה פרץ: המשמעות היא שאי אפשר על החצי השנה הזו להוסיף ריבית.

עודדה פרץ: זה לא שצוברים ריבית על התקופה הזו ואז משלמים אותה אחרת.

עודדה פרץ: אני מניחה שזו היתה הכוונה.

עודדה פרץ: על החצי שנה הזו - -היום הלווה חייב X, ובעוד חצי שנה זה אותו ה- X.

עודדה פרץ: לא פחות ולא יותר.

ישראל מאור: להבנתנו, זה לא כך.

סטס מיסז'ניקוב: אז הבנתכם לא נכונה.

ישראל מאור: אנחנו לא מסכימים לזה - -

סטס מיסז'ניקוב: רטרואקטיבית אתם לא יכולים לא להסכים.

סטס מיסז'ניקוב: זו ההחלטה.

סטס מיסז'ניקוב: אחרי שכבר קיבלנו החלטה בהסכמתכם, אתה אומר לי שאתם לא מסכימים.

ישראל מאור: מה שנאמר בהחלטה הקודמת - -

סטס מיסז'ניקוב: אני לא פותח את זה עכשיו לדיון.

סטס מיסז'ניקוב: אתה אומר לי עכשיו שאתם לא מסכימים ולא תיישמו את זה.

סטס מיסז'ניקוב: אין שום בעיה.

סטס מיסז'ניקוב: זה נרשם בפרוטוקול.

סטס מיסז'ניקוב: אם אתה מדבר בשם בנק מזרחי ואתה אומר לי שאתם לא תיישמו את מה שאתם קיבלתם עליכם, אין שום בעיה – זה נרשם בפרוטוקול.

ישראל מאור: אנחנו ניישם את מה שהוחלט בעבר.

סטס מיסז'ניקוב: את מה שהגברת עכשיו מבנק ישראל פירטה – זה מה שתיישמו, כי זה מה שלקחתם על עצמכם.

ישראל מאור: את זה נביא לדיון בבנק ונחזור עם תשובה.

סטס מיסז'ניקוב: לא.

ישראל מאור: אין מה לעשות, ככה זה עובד.

סטס מיסז'ניקוב: לא, אתם לא תעשו עלינו סיבוב, בטח לא על האנשים האלה.

סטס מיסז'ניקוב: זה מה שהתקבל בפעם הקודמת, כולם הבינו את זה.

סטס מיסז'ניקוב: משום מה רק אתה מתווכח.

סטס מיסז'ניקוב: אף נציג של בנק אחר לא מתווכח על זה.

סטס מיסז'ניקוב: כולם הבינו את זה בדיוק באותה צורה, כפי שהיא אמרה.

סטס מיסז'ניקוב: אני לא פותח את זה לדיון.

סטס מיסז'ניקוב: משום מה – דווקא שני הבנקים שלכם מיישמים את מה שאנחנו קיבלנו.

ישראל מאור: כולם הבינו את זה בצורה זהה.

ישראל מאור: מה שאנחנו הבנו - -

קריאות: - -

ישראל מאור: מה שאמר חבר הכנסת אורון, וזה התקבל עלינו – שאנחנו לוקחים את אותה חצי שנה, מעבירים אותה לתום הלוח, בלי ריבית פיגורים, עם ריבית הלוח.

יעל ליצמן: לא, בלי ריבית הלוח.

ישראל מאור: בלי ריבית פיגורים .

חיים אורון: מה שאמרנו - -

קריאות: - - -

ראובן ריבלין: עם כל הכבוד, אני הבנתי מה שאמר חבר הכנסת אורון כרגע, אבל זה לא מה שאת אמרת, גברתי.

ראובן ריבלין: אם את מאשרת את מה שחיים אורון אמר אז אין לנו בעיה.

סטס מיסז'ניקוב: אני לא חושב שאנחנו צריכים להתווכח פה על גבם של האנשים כשבינתיים הבנקים לא מקיימים את מה שהם לקחו על עצמם לקיים.

ישראל מאור: הדוברת מבנק ישראל מאשרת את מה שאני אומר.

סטס מיסז'ניקוב: אנחנו לא מקיימים עכשיו דיון על מה שקיימנו לפני יותר מחודש.

סטס מיסז'ניקוב: אני קורא לכם עוד פעם לקיים וליישם את מה שהוחלט, על פי מה שאמרה עכשיו הנציגה מבנק ישראל.

סטס מיסז'ניקוב: אתם לא רוצים – אל תעשו את זה, רק שהוועדה הזו תדע שאתם מסרבים.

ישראל מאור: תן לה, מבנק ישראל, להגיד מילה.

יעל ליצמן: - - -החצי שנה, זו היתה החלטה של הוועדה.

סטס מיסז'ניקוב: העבודה פה בוועדה עם כל הגופים היא דו סטרית.

סטס מיסז'ניקוב: אני מבקש להבא לא לשמוע דברים מאנשים שלא קיבלו מענה על מה שאנחנו החלטנו ביחד, עם כל הבנקאים.

בועז בראל: אני רוצה להבהיר משהו בקשר לבנק הפועלים – אני התייחסתי לבנק לא בהקשר של הפסקת המשכנתאות.

בועז בראל: התייחסתי לבנק הפועלים בהקשר לכך שכל הבנקים התקדמו יפה מאד והצליחו להגיע להסדרים רבים, כפי שכולנו יודעים, אבל בנק הפועלים, שהיה ראשון לצאת בהכרזות, הוא האחרון, באמת, לעשות מעשים בפועל - -

קריאה: לגבי מה?

בועז בראל: לגבי הסכמים.

בועז בראל: הסכמים עם המנהל המיוחד.

יצחק מולכו: לגבי המצב ברגע זה – כל הבנקים, למעט שלושה, חתמו כבר על הסדרים לגבי הפרויקטים שלהם.

יצחק מולכו: גם שלושת האחרונים נמצאים בתהליך של חתימה ואני יוצא מהנחה שתוך פרק זמן קצר, אני מעריך – בין שבוע ל- 10 ימים, כל ההסדרים מול כל הבנקים יהיו חתומים.

מרים נחמיה: התהליך דורש מאתנו סכומים שאנחנו לא יכולים לעמוד בהם.

מרים נחמיה: אתם לא מבינים את זה.

מרים נחמיה: דורשים ממני לשלם 30% ממה שחסר לי בערבויות, 200 אף שקל.

מרים נחמיה: מאיפה אני אביא את זה?

מרים נחמיה: איך אני אחזיר את זה?

מרים נחמיה: איך אני יכולה להחזיר אחר כך את ה – 200 אלף האלה?

מרים נחמיה: אתם רוצים להגיד שאתם עשיתם עבודה נפלאה ובעוד שנה שנתיים שישכחו מי אני, ייקחו לי את הבית כי אני לא אעמוד בהסדרים האלה.

עופרה שוראקי: תוך 90 יום אני צריכה להביא 200 אלף שקל.

יצחק בן ישראל: איזה שלושה בנקים, אתה יכול להגיד?

יצחק מולכו: בנק לאומי, הבינלאומי – ובנק הפועלים.

יצחק מולכו: כולם נמצאים כבר בשלבים של טיוטות.

יצחק מולכו: לכל אחד מהבנקים האלה יש בעיות כאלה ואחרות.

יצחק מולכו: אני יוצא מהנחה שבין שבוע ל- 10 ימים אני אוכל לבשר לכם שגם ההסדרים האלה נחתמו.

יעל ליצמן: שאלה: האם אדוני אומר שהגעתם להסכם בלי שלושת הבנקים האלה?

יעל ליצמן: כל השאר – חתמת?

יצחק מולכו: נכון.

יעל ליצמן: האם זה כולל את כל הדירות, או שיש פה ושם דירות שלא כלולות בהסכם?

יעל ליצמן: כי יש סעיף כאן – שזה לא כולל עמותות.

יעל ליצמן: יש עמותה שקנתה דירה כדי לתת לנזקקים.

יעל ליצמן: אז מה, הם כן בהסדר או לא?

יצחק מולכו: תפקידנו, כפי שאנו מבינים אותו – לטפל באותם רוכשי דירות שרכשו את דירותיהם בתום לב.

יצחק מולכו: מי שרכש על בסיס מסחרי - -

יעל ליצמן: לא מסחרי.

יעל ליצמן: זה גוף חברתי, גוף תורם.

יצחק מולכו: מי שרכש דירות על בסיס מסחרי, אנחנו לא רואים את תפקידנו לטפל בו, כי אנחנו לא צריכים להציל שם נפש מישראל.

יצחק מולכו: אנחנו בודקים עסקאות שלא נעשו עם רוכשים בודדים, בודקים אותם בציציות.

יצחק מולכו: גם מה שמופיע לפעמים לא כחברה מסחרית, אלא מופיע כעמותה – שווה לבדוק את העסקה.

יעל ליצמן: אין ויכוח.

יצחק מולכו: - - אם העסקות הן אותנטיות והן נועדו לרוכשים, אנחנו כרגיל – מאשרים אותן.

יצחק מולכו: אם מתברר שהעסקות הן בעלות אופי מסחרי, אנחנו כרגיל לא נותנים את התמיכה - - אני רוצה לעבור לנקודה שהיא הקשה ביותר.

יצחק מולכו: ההסדרים שלנו הם הסדרים שמועילים לרבים, אבל הם לא פותרים מוקדים פה ושם של בעיות של רוכשי דירות.

יצחק מולכו: הבעיות של רוכשי דירות הן משני סוגים – יש אנשים שתשלומי המקטע השלישי שלהם הם קטנים, אבל הם לא יוכלו לעמוד בהם, ויש אנשים שתשלומי המקטע שלהם הם כל כך גדולים שגם כשהם חזקים הם לא יכולים לעמוד בהם.

יצחק מולכו: דוגמה של 200 אלף שקל, במקטע שלישי, זה דבר שאי אפשר לעמוד בו.

יצחק מולכו: על רקע זה עשינו שני סוגי פניות.

יצחק מולכו: פניה אחת עשינו אל הבנקים שממילא כבר לקחו על עצמם 70% בתשלומים האלה – להקדים, ולטפל לפחות באותם מוקדים חלשים.

יצחק מולכו: לתת להם הלוואות ארוכות טווח, אולי מענקים.

יצחק מולכו: הפניה השניה שעשינו היא פניה למשרד הבינוי והשיכון אחרי ששמענו מחבר הכנסת ריבלין ומהוועדה שיש נכונות במשרד השיכון להעמיד סכום של 15 מיליון שקלים.

יצחק מולכו: אני חושב שזה סכום שאם הוא יכוון אל החלשים, אנחנו נוכל להציל את החלשים וכתוצאה מכך להציל את הפרויקטים, כי בסוף – תפקידנו הוא שלא רק יהיו הסכמים יפים אלא גם יהיה יישום בשטח, כזה שיביא להושעת הרבים.

קריאה: מה עם הבנקים שהיו צריכים לתת תשובה --

סטס מיסז'ניקוב: מכל ההסברים שלך אני לא הבנתי – האם מאז החודש שעבר, מאז שהתכנסנו בפעם האחרונה, אתה קידמת משהו כדי להקל על הרוכשים?

יצחק מולכו: אמרי שעשיתי שתי פניות – אחת, אל הבנקים.

סטס מיסז'ניקוב: מה זה פניות?

סטס מיסז'ניקוב: במכתב?

יצחק מולכו: לא.

יצחק מולכו: קיימתי אתם דיונים.

יצחק מולכו: עם כל אחד ואחד מהבנקים שבא אלינו בנושא ההסדרים.

יצחק מולכו: אנחנו עושים את ההסדר, הסדר רוחבי, שמתייחס באופן שוויוני אל כולם, אבל לא פותר את הבעיה של הקבוצות החלשות או של המשפחות החלשות.

יצחק מולכו: לכן עשיתי פניה אל הבנקים בבקשה שהבנקים – או בדרך של מענק או בדרך של פריסת הלוואה על הרבה שנים, בריבית נמוכה, יושיעו את המשפחות האלה.

יצחק מולכו: במקביל לזה עשיתי פניה למשרד הבינוי והשיכון, אחרי שחבר הכנסת ריבלין הסביר לי מה שקרה עם שר הבינוי והשיכון ושר האוצר.

יצחק מולכו: ביקשתי להיפגש אתם, נפגשתי אתם וגם כתבתי אליהם.

ראובן ריבלין: לא ידעתי.

יצחק מולכו: עשיתי את כל הדברים האלה כיוון שאמרתי לך שאני אעשה.

סטס מיסז'ניקוב: איך זה מקדם אותם במילימטר לעבר היעד הסופי?

יצחק מולכו: חשתי שאני אבוא הנה ואשמע בשורות.

יצחק מולכו: באתי הנה ואני לא שומע בשורות.

יצחק מולכו: הרעיון הוא כזה –שמשרד הבינוי והשיכון יעמיד סכום של 15

יצחק מולכו: מיליון שקל, וה –15 מיליון שקל האלה יאפשרו לנו לטפל ב - -

סטס מיסז'ניקוב: את זה אנחנו יודעים, זה אתה לא מחדש.

יצחק מולכו: גם ביקשתי שיעמידו אשראי של עוד 15 מיליון שקל ואז יעשו לגבי כל משפחה ומשפחה חלשה כזו תמהיל, שחלק יהיה במענק וחלק יהיה בהלוואה ארוכת טווח.

סטס מיסז'ניקוב: אני רוצה לפנות אליך גברתי עוד פעם – תגדירי במדויק מה הבנת לגבי התנאים, באותה ישיבה שהגדרנו שאנחנו דורשים מהבנקים, והבנקים הסכימו לזה – חצי שנה ללא ריבית וללא הצמדה.

סטס מיסז'ניקוב: איך זה פרוס קדימה, וכן הלאה.

סטס מיסז'ניקוב: בואו נראה אם אנחנו באמת מתואמים על אותה נקודה וכולם מבינים אחד את השני, כי אני רואה שיש פה איזשהו בלבול.

עודדה פרץ: הרעיון הוא שעל התקופה של החצי שנה לא תהיה שום תוספת של ריבית והצמדה, בנוסף לריבית וההצמדה הרגילות של ההלוואה.

עודדה פרץ: זה אומר שהסכום עובר באופן - -

ראובן ריבלין: בסדר גמור.

סטס מיסז'ניקוב: עוד פעם.

עודדה פרץ: לא תהיה ריבית פיגורים על הסכום הזה ולא תהיה ריבית נוספת על החצי שנה.

עודדה פרץ: כשאני אומרת שאותו סכום עובר לסוף ה - - , זה אומר – אותו סכום עם ריבית והצמדה.

ראובן ריבלין: אם ההלוואה היא ל – 25 שנה, היא הופכת ל- 25 שנה וחצי, ולגבי אותה החצי שנה –זה נפרס שם.

חיים אורון: ישלמו ריבית על 25 וחצי שנים.

חיים אורון: לא על 25 שנה.

ראובן ריבלין: נו ברור.

קריאה: יש שתי שיטות שהבנקים עושים את זה.

קריאות: - - -

חיים אורון: אמרה עכשיו נציגת הבנק, שההלוואה הפכה מהלוואה של 25 שנה,

חיים אורון: להלוואה של 25 וחצי שנים, באותם תנאים כמו ההלוואה המקורית.

סטס מיסז'ניקוב: זה היה הסיכום.

חיים אורון: וזה מקובל עליהם.

עודד פרץ: זאת היתה הכוונה שלי, ויש לקוח שיעדיף לשלם את זה בסוף - -

סטס מיסז'ניקוב: זה ברור לכולם?

סטס מיסז'ניקוב: אנא, רבותיי, שלא נחזור לדבר הזה.

סטס מיסז'ניקוב: תפתרו את הבעיות של האנשים.

יעל מבורך: שר האוצר הודיע עכשיו שהוא יבדוק בשנית את העברת תקציב נפגעי "חפציבה", מתוך הכרה במצוקה שאליה נקלעו, תוך התייעצות עם משרד השיכון.

סטס מיסז'ניקוב: אז האצבע שהורמה בכל זאת היתה האצבע שלו.

ראובן ריבלין: אני מאד נזהר ומקפיד בעדויות שאני מוסר, שכן אני יודע שההקפדה של - -

חיים אורון: אני מציע שנפרוש בשיא, כי כל דבר מעכשיו יהיה יותר גרוע.

מרים נחמיה: - -וכל פעם הם שוכחים ועוד פעם הם מתבלבלים.

סטס מיסז'ניקוב: הוא נקב בסכומים?

ביתיה פודרביטל: מה ששר האוצר אמר יצא כבר לעיתונות אתמול.

ביתיה פודרביטל: הדברים ידועים.

ביתיה פודרביטל: מה שיעל הצהירה קודם היתה עמדתנו כאגף תקציבים.

ביתיה פודרביטל: הדברים מוכרים לוועדה.

סטס מיסז'ניקוב: אתה מאשימה את משרד השיכון שהוא לא דובר אמת?

ביתיה פודרביטל: חס ושלום, מעולם לא.

סטס מיסז'ניקוב: כי הוא אמר בדיוק הפוך.

סטס מיסז'ניקוב: הוא אמר שמכיוון ששר האוצר חזר בו הוא לא יכול היום לתת שום דבר לוועדת הכספים.

חיים אורון: הוא אמר שבישיבה עם אגף תקציבים הפקידים אמרו לו – לא.

ביתיה פודרביטל: אני מבקש שהשר לא הודיע עכשיו משהו חדש.

סטס מיסז'ניקוב: מה הוא הודיע עכשיו, אפשר לחזור על זה?

ביתיה פודרביטל: השר לא הודיע עכשיו כלום.

ביתיה פודרביטל: ההודעה שהוציא אתמול השר - כבר - -

סטס מיסז'ניקוב: מה הוא הודיע?

ביתיה פודרביטל: שהוא בוחן את הנושא מכל ההיבטים.

ראובן ריבלין: היה – מתוך הבנה למצוקה של הנפגעים.

ביתיה פודרביטל: אין פה שום עדכון חדש.

ביתיה פודרביטל: שר האוצר אמר שהוא בוחן.

ביתיה פודרביטל: שהוא מתחייב לבחון ואכן בוחן.

קריאה: יש פה הרבה מאד מלל, ואפס החלטות.

יעל ליצמן: עכשיו אני לא מבין – היא הוסיפה מילה : "מתוך התחשבות" או "מתוך הבנה" - -

קריאות: - -

קריאה: מה כתוב בפרוטוקול?

קריאה: נמאס כבר.

קריאה: זה מה שאתם רוצים – הפגנות, בעיות.

קריאה: אי אפשר לפתור דברים ככה?

יעל ליצמן: היא הוסיפה – "מתוך הבנה למצוקת הרוכשים" האם זה לא על דעת השר, מה שהיא אמרה?

יעל מבורך: ודאי שעל דעת השר.

יעל מבורך: בדברים אין שינוי מאתמול.

בועז בראל: לא מדובר בהודעה חדשה.

בועז בראל: מדובר בלהטטנות.

סטס מיסז'ניקוב: מה ההודעה של שר האוצר?

יעל מבורך: הוא בוחן את הדברים.

יעל מבורך: אין לי מה להוסיף על מה שאמרתי קודם.

יעל ליצמן: קודם אמרת משהו אחר.

סטס מיסז'ניקוב: קודם אמרת משהו אחר .

יעל ליצמן: מה נאמר בפרוטוקול, גברתי הקצרנית?

סטס מיסז'ניקוב: הוא בוחן את הנושא מחדש?

יעל מבורך: הוא בוחן את הנושא.

סטס מיסז'ניקוב: הוא יבדוק שוב?

סטס מיסז'ניקוב: זו הודעה חדשה.

יעל ליצמן: היא דיברה על אתמול, והיא מדברת על הודעה מהיום.

זוהר גרינברג: כל ההסדרים שדובר בהם נעשו בין המנהל המיוחד ובין הבנקים, הרוכשים לא היו צד להסדרים להודיע אם הם מסכימים או לא.

זוהר גרינברג: לגבי הנושא של 10%-90%, שהיתה החלטת הוועדה, אני אומר לכם: מתוך עבודה יום יומית מול בנק דיסקונט למשכנתאות, שוודאי לא נמצא כאן, ממש לא מעניין אותם.

זוהר גרינברג: הם לא שמעו על דבר כזה.

זוהר גרינברג: אני ביקשתי מהם לרוכשים שצריכים לשלם מעל 50 אלף שקלים - -

יעל ליצמן: כמה אחוזים זה?

זוהר גרינברג: אצלי יש 4 משפחות כאלה.

יעל ליצמן: כמה אחוזים זה ה- 50 אלף שקל.

זוהר גרינברג: ה- 50 אלף זה שליש ממה ש - -, שזה עולה מעל 50 אלף.

זוהר גרינברג: רק לגבי אלה – לעזור על ידי זה שהם יתנו 4% מהרווח שהם עושים בפרויקט.

זוהר גרינברג: מהרווח, לא מההכנסה.

זוהר גרינברג: הבנק לא מוכן לתת זיכוי אפילו בשקל.

ישראל מאור: אתה מוכן להשתתף בהפסדים?

זוהר גרינברג: המנהל המיוחד דורש מאתנו בפרויקט 4% מהסכום של החוזה.

זוהר גרינברג: הראיה כאילו הבעיה נפתרה בזה שנעשו הסדרים, ההסדרים הם בין המנהל המיוחד, בין כונסי הנכסים של הבנקים, ועכשיו באים לכל אחד מהרוכשים ואומרים לו: אתם לא יכולים להתמודד עם המערכת הבנקאית, אתם לא יכולים להתנגד, וזה נכון.

זוהר גרינברג: אתם לא יכולים לבקש מבית המשפט לעכב ביצוע כי אין לכם ערבויות.

זוהר גרינברג: אין לכם ברירה - אתם תעשו את מה שמכתיבים לכם.

זוהר גרינברג: ושיהיה ברור לגמרי שההחלטה של ועדת הכספים שהבנקים יספגו עוד 20%, אני אומר את זה לגבי בנק דיסקונט למשכנתאות, במוחלטות: מבחינתם אין החלטה כזו.

קריאה: אין החלטה כזו.

זוהר גרינברג: אז שיגידו עכשיו כל הבנקים אם יש או אין החלטה כזו.

יעל ליצמן: יש החלטה או אין?

יעל ליצמן: למה כולם שותקים?

חיים אורון: החלטה על מה?

חיים אורון: כי כל מילה פה בפורום הופכת להיות הסכם.

קריאות: - - -

ראובן ריבלין: - -

סטס מיסז'ניקוב: עשינו עכשיו חישוב אצלי בחדר - -

חיים אורון: עשינו חישוב כזה: אמרנו- היות ו- - 30%, אם יביאו 25, והבנקים - - יישאר בממוצע 10%אבל זה כזה חישוב - -

ראובן ריבלין: אנחנו יצאנו מתוך הנחה –

סטס מיסז'ניקוב: אז מה אתה רוצה עכשיו – לפתוח הכל מחדש?

סטס מיסז'ניקוב: להגיד שמשרד השיכון לא צריך לשלם - - על ה- 13?

סטס מיסז'ניקוב: אני לא מבין.

סטס מיסז'ניקוב: אני אפילו לא רוצה לשאול עכשיו את הבנקים מתי הם ישלימו את החוסר, כי הם יתלו את זה בנכונות של משרד השיכון לשלם את 25 מיליון השקל פחות 15 מיליון שקל, ואת זה אין לנו, בינתיים.

יעל ליצמן: יש לנו, יש לנו.

סטס מיסז'ניקוב: לי ברור שיהיה.

סטס מיסז'ניקוב: אבל אני אגיד עכשיו משהו פופוליסטי:

סטס מיסז'ניקוב: אנחנו כולנו גרים בדירות חמות ויש אנשים שבינתיים אין להם.

קריאות: - -

ראובן ריבלין: אנחנו דיברנו על הסדר הבנקים – שהם נותנים סכום נוסף – זה הסדר בנק ירושלים, שהוא היה המודל להסדרים.

ראובן ריבלין: הסדר שבו הם נותנים סכום נוסף לקרן השלישית, על כל דירה 20 אלף שקל.

ראובן ריבלין: ואז עשינו חשבון איך אנחנו מצמצמים ויושב הראש הציע, ואמרנו – אם המדינה תיתן כפי שהיא נתנה, ואחר כך בשביל זה פנינו לשרים, והבנקים יוסיפו עוד מידע כזה או אחר – בלי שקיבלנו החלטה, אז אנחנו נראה עד כמה מצטמצם מה- 30%.

ראובן ריבלין: מה שאמרנו – שאת ה- 30% נחלק בין שלושת הגורמים.

בועז בראל: אם אכן משרד הבינוי והשיכון ייתן 25 מיליון שקל, באישור משרד האוצר, האם הבנקים ייתנו את ה – 5 מיליון הנותרים כדי להקטין את עלויות המקטע השלישי מ – 30 ל – 10%?

ראובן ריבלין: - - אתה מבין?

ראובן ריבלין: הוא צריך לקחת את זה על עצמו ולקבל את הפטרונות על העניין ולומר: הנה, הושעתי את עם ישראל.

ראובן ריבלין: ואנחנו נברך אותו.

בועז בראל: אני רוצה לפנות לנציגי הבנקים ולשאול אותם:

בועז בראל: בהנחה שמשרד הבינוי והשיכון אכן ייתן את ה – 25 מיליון שקל - -

ראובן ריבלין: הממשלה.

ראובן ריבלין: אל תגיד "משרד השיכון".

בועז בראל: הממשלה, בסדר.

בועז בראל: יש פה עוד חסר של 5 מיליון שקל שעליו דובר בישיבה הקודמת, שיקטינו את עלויות המקטע השלישי מ- 30% לכדי 10%,

בועז בראל: האם באמת הבנקים יהיו מוכנים להירתם ל- 5

בועז בראל: מיליון הנוספים, בתנאי ש- -

ראובן ריבלין: אנחנו מדברים קודם על "הושיע נא".

ראובן ריבלין: אחר כך נדבר על "הצליחה נא".

ראובן ריבלין: אתה מתחיל לעשות תנאים שהם בלתי מתקבלים על הדעת.

ראובן ריבלין: קודם כל שתאמר לנו הממשלה שהיא תשתתף בעניין הזה, באופן חריג ביותר.

ראובן ריבלין: כי אני גם, כחבר האחראי על תקציב המדינה לא צריך להזדרז כשכל פעם כשיש כשל מסחרי, המדינה משלמת.

ראובן ריבלין: זאת אומרת – מי שמרוויח, לא משתתף עם המדינה, ומי שמפסיד – כבר באה המדינה ומשלמת.

ראובן ריבלין: אני לא מדבר על הקונים המסכנים, אני מדבר באופן כללי על קונה מרצון ומוכר מרצון, וכל העסקאות האלה.

ראובן ריבלין: הממשלה כבר דיברה ואמרה שהם רואים את זה באור חיובי.

ראובן ריבלין: שהם יאמרו את זה נבוא לנאמן המיוחד והוא יאמר לנו מה החסרים.

ראובן ריבלין: נצמצם את הדבר שיש עליו ויכוח.

ראובן ריבלין: קודם כל תנו להם שהם יראו את הדירות שלהם.

ראובן ריבלין: כל פעם כשיש הצלחה באים ומבקשים עוד.

ראובן ריבלין: עזבו את זה כרגע.

ראובן ריבלין: מהבנקים אנחנו יודעים מה קיבלנו.

ראובן ריבלין: המודל שלנו זה הסדר בנק ירושלים.

ישראל מאור: אני רק רוצה לעדכן – ההסדר המיוחד שבנק מזרחי טפחות יחד עם המנהל המיוחד מאפשר לנו להתארגן עם קבלנים מבצעים ולהתחיל את העבודות בשטח, דבר שלא היה לפני הישיבה הקודמת.

ישראל מאור: זאת אומרת – אפשר לדבר ולדבר אבל בשטח כן מתבצעים דברים.

ישראל מאור: הולכים ונחתמים הסכמים עם קבלנים על מנת שיהיה אפשר למסור את הדירות.

ישראל מאור: בשונה מהפעם הקודמת, מזרחי – טפחות התחייב למסור את הדירות והולך לבצע זאת יחד עם הכונס והמנהל המיוחד.

ישראל מאור: אז דברים כן זזים בשטח.

סטס מיסז'ניקוב: אני קיבלתי בשורה עכשיו שהשר מקבל ייעוץ משפטי.

סטס מיסז'ניקוב: הוא עוסק עכשיו בזה –איך אפשר להעביר את הכסף למשרד השיכון.

יעל ליצמן: אנחנו מדברים כל הזמן כאן – על בנקים, ממשלה ונושים.

יעל ליצמן: אנחנו שכחנו עוד צלע אחת, וזאת משפחת יונה.

יעל ליצמן: אני שואל את הכונס וזה חשוב לי, למשבצת הזו: אתה עשית חשבון כמה הכנסות אתה מקבל מהם, גם כן, נכון?

יצחק מולכו: לא, בשום פנים ואופן לא.

יצחק מולכו: אנחנו דנים פה רק בקטע מסוים בפרשת יונה.

יצחק מולכו: שלא תהיינה לכם אשליות.

יצחק מולכו: יש מיליארד שקל חובות לנושים כלליים.

יצחק מולכו: אם אתה חושב שאפשר לקחת גם את מה שנקבל ממקורות - - ולהפנות את זה לתוך הפרויקטים -זו טעות, כיוון שזה לא ייצור את השוויון הראוי.

יצחק מולכו: אני רץ אחרי הרבה נכסים שקשורים בקבוצת "חפציבה" וחלק מהם אני גם מממש.

יצחק מולכו: אבל אני לא יכול להפנות את כל הנכסים לתוך הפרויקט הזה.

יעל ליצמן: האם אדוני אומר שאתה מיואש לגמרי מזה?

יצחק מולכו: לא.

ראובן ריבלין: הוא כתב מכתב בשם יונה – רק תנו לי את האפשרות - -

יעל ליצמן: אני פונה אליך - -

צבי פרידמן: כל הדברים נמצאים בידיו של המנהל המיוחד - -

יעל ליצמן: האם יש למנהל המיוחד כסף כלשהו להכניס לפרויקט?

צבי פרידמן: אמר המנהל המיוחד הוא צריך לכסות חובות אחרים.

צבי פרידמן: הוא מממש כספים מבלי להעביר כספים מחשבונות הדיירים על פי תוכנית העבודה שהוא עושה, ולנו אין מושג מה קורה שם.

יעל ליצמן: אמרת בישיבה הראשונה, באוגוסט- יונה מודיעה לוועדת הכספים- אמרת שאנחנו נוציא מהמשבר, תן לנו לנהל את זה - -

צבי פרידמן: אני חוזר ואומר – שלא ניתן.

צבי פרידמן: בפרויקט של גג השקם נגרם הפסד של 20 מיליון שקל שלא היה נגרם אם באותה הזדמנות ניתנת ליונה אפשרות לנהל את הפרויקט.

קריאה: דברי הבל.

יעל ליצמן: יש כסף או אין כסף?

חיים אורון: - -

ראובן ריבלין: אתה צריך להוסיף לתקציב המדינה כמה מיליארדים כדי לפתור את הבעיות.

ראובן ריבלין: אם יגיע העניין של לאפשר הפרש של חצי מיליון - -

יעל ליצמן: לא יכול להיות שכסף של יונה הולך לכל מיני מקומות,

יעל ליצמן: לכל מיני גורמים, למס הכנסה – ולא לרוכשים.

קריאות: - - -

חיים אורון: ליצמן, אתה לא לבד פה.

חיים אורון: יושבים אנשים וחושבים שמה שאתה אומר – הוא יכול לבצע אם הוא יעשה העדפת נושים – הם הולכים לבית המשפט.

חיים אורון: אנחנו יושבים כאילו שאנחנו לבד במדינה.

יעל ליצמן: אני רוצה להגיע היום – וזו היתה המטרה - -

חיים אורון: הגעת רחוק מאד היום.

חיים אורון: אם היושב ראש יביא היום 15 מיליון שקל.

חיים אורון: הגעת רחוק מאד.

סטס מיסז'ניקוב: טוב שהגעתם למסקנה מי צריך להביא את הכסף.

יעל ליצמן: אני רוצה הצהרה לפרוטוקול.

יעל ליצמן: אני מכיר את הוויכוחים.

יעל ליצמן: תאמין לי – אני זוכר מה שהוא דיבר, אני זוכר מה שהוא קיבל.

יעל ליצמן: מה שהוא קיבל ממני עד שהוא אמר את זה.

יעל ליצמן: אני רוצה הצהרה לפרוטוקול מעורך הדין מולכו, שכל כסף שיגיע בעקבות נכסי יונה, כל כסף, כולל האבא, כי האבא כאן הוא לא מחוץ לפירמידה, הוא בפנים, כי בועז יונה היה מנכ"ל שלו – מיליון שקל?

יעל ליצמן: מיליון שקל.

יעל ליצמן: חצי מיליון?

יעל ליצמן: חצי מיליון.

יעל ליצמן: כמה שיש.

יעל ליצמן: כל כסף שהוא מקבל משם – יתחלק לאנשים, כולל לתושבים שמקבלים.

יעל ליצמן: כפי שהממשלה משתתפת ב- 15 מיליון שקל, חייבת להיות הצהרה מהפרוטוקול שכל כסף שיגיע מיונה – חייבים להחזיר, להכניס לקופה, לפני מס הכנסה ולפני ביטוח לאומי - -

ראובן ריבלין: החוק קובע את ה - -

יעל ליצמן: לא אמרתי, אבל ברור שצריך להחזיר גם לתושבים.

יעל ליצמן: יכול להיות שיישאר רק חצי מיליון – אין בעיה.

יעל ליצמן: כמה שיהיה – יהיה.

יצחק מולכו: אני מצטער שאני לא יכול להשביע את רצונך ואת הפרוטוקול - -

סטס מיסז'ניקוב: תשביע רק את רצון הרוכשים.

ראובן ריבלין: הוא צריך להשביע את רצונם אבל לא להשלות אותם.

יצחק מולכו: אני לא עומד להשלות פה אף אחד.

יצחק מולכו: כבר סיפרתי כאן שמצאתי חברה אחת בקבוצת "חפציבה" שבסוף 2005 היה לה חוב של 405 מיליון שקל.

יצחק מולכו: מסוף 2005 עד לאמצע 2007 היא בטח צברה עוד הרבה חובות, וזו רק חברה אחת.

יצחק מולכו: אנחנו ואני עוסק ברה –קונסטרוקציה של הספרים.

יצחק מולכו: אנחנו מטפלים פה בקטע מסוים.

יצחק מולכו: הקטע הוא הפרויקטים.

יצחק מולכו: אבל יש קטע גדול מאד של טיפול בנושים הכלליים, ואני לא עומד לומר פה אמירה בלתי אחראית שאני אקח כספים שמיועדים לנושים הכלליים ואפנה אותו לתוך הפרויקטים.

יצחק מולכו: מה שנעשה עד לרגע זה בתחום הפרויקטים הוא חסר תקדים – אני לא זוכר שום מקרה במדינה שהבנקים נחגרו עם 70% ומוכנים כבר לתת יותר, והמדינה תיתן כסף ובזה אנחנו נושיע כ- 4,650 רוכשי דירות.

יצחק מולכו: רבותיי, לא היה כדבר הזה.

יצחק מולכו: זה נכון שכאשר אתה מבין את החבילה יש אנשים, אז פה ושם יש אנשים בלתי מרוצים, זה טבעי.

יצחק מולכו: אבל שלא נשלה את עצמנו – יהיו מעט בלתי מרוצים לטפל בסוגיה הזו עם ה-15 מיליון שקל שאני מקווה שנקבל מהמדינה.

יעל ליצמן: - -חובות בכלל?

יצחק מולכו: לא, זה רק לרוכשים.

יצחק מולכו: זה רק לטפל במקטע.

סטס מיסז'ניקוב: כרגע יש אפס.

יעל ליצמן: רק לא הסברת לנו דבר אחד: האם יש הבדל בין נושים - - לבין התושבים?

יצחק מולכו: ודאי שיש הבדל.

יצחק מולכו: הם מקבלים יתרונות - -

חיים אורון: אם היו כמו הנושים הכלליים הם לא היו - 70%, הם היו ב- 5%.

חיים אורון: כי הם יפסידו שם 30, 40 ו – 17% מהכסף שלהם.

חיים אורון: אם היית עושה קופה אחת הוא לא יכול היה להעביר להם כסף.

חיים אורון: כלום.

עופרה שוראקי: משפחת יונה הצהירה באוגוסט שהם - - לתת לנו את הדירות בלי - - - איך זה ניהיה - -?

עופרה שוראקי: אני יוצאת מכאן עם דמעות.

עופרה שוראקי: כל יום שלי זה עם דמעות.

עופרה שוראקי: הייתי צריכה לצאת מפה היום עם חיוך, ולא הלכתי לעבודה, שכל כך חשובה לי כדי לשלם את החובות הארורים האלה.

עופרה שוראקי: היום בזבזתי יום עבודה.

סטס מיסז'ניקוב: הלוואי שהיתה לנו היום בשורה יותר טובה מהבשורה שאתה אני מסיים את הישיבה.

סטס מיסז'ניקוב: שר האוצר, כפי שקיבלתי ב- SMS בודק עכשיו עם המחלקה המשפטית את הדרך האם וכיצד אפשר להעביר את הכסף למשרד השיכון.

סטס מיסז'ניקוב: לפחות שהחלק הזה ייכנס לעורך הדין מולכו ואז הבנקים, כפי שהתחייבו, יוכלו לשלם את היתרה, ואז אולי נתחיל להגיע לפתרון.

סטס מיסז'ניקוב: היום, מקסימום מחר, הוא צריך לראות האם ועד כמה הוא יכול לעשות את זה.

סטס מיסז'ניקוב: בכל מקרה, בשבוע הבא נתכנס שוב ביום שני ונמשיך ללוות את העניין הזה.

סטס מיסז'ניקוב: ועדת הכספים לפחות מחויבת לא להוריד את זה מסדר היום הציבורי עד לפתרון לשביעות רצונכם.

סטס מיסז'ניקוב: לפני שאתם מתפזרים – החלטנו שכל יום שני נקיים ישיבה של ועדת הכספים בפגרה.

סטס מיסז'ניקוב: אני מודה לכם, הישיבה נעולה.